9. teden – slovenščina – 7. razred (11. maj do 15. maj)

Dragi sedmošolec/sedmošolka!

V tem tednu boš spoznal pesem Mileta Klopčiča **Mary se predstavi**.

V njej pesnik govori o slovenski izseljeniški družini, ki se zaradi težkih socialnih in finančnih razmer doma preseli v Ameriko. Zapustijo svoj dom, zato da bi v tujini živeli bolje. Najprej odide oče, potem pa še vsa družina. Glavna junakinja – deklica Mary se slovenskega doma ne spominja, ker je bila še premlada, ko so odšli. Še kako živo pa se ga spominjata njena starša, ki zelo hrepenita po domu in sploh mati večkrat pripoveduje o tem, kako so živeli v Sloveniji.

Pesem večkrat preberi, da boš razumel/a njeno vsebino, saj boš tako lažje odgovarjal/a na vprašanja.

V pesmi se pojavlja NAGOVOR.

NAGOVOR ali apostrofa nastane, ko se pesnik obrne na odsotno osebo ali na predmet.

Pesniki uporabljajo nagovor velikokrat skozi več verzov ali celo skozi vso pesnitev.

Primer:

*Lepa si,* ***dekle.***

***Domovina****, ne beži, ostani pri meni!*

V pesmi Mary se predstavi je pesnik nagovoril odsotno osebo, tako Mary nagovarja bralca, ki ji seveda ne odgovarja.

Pri branju in spoznavanju pesmi ti želim veliko veselja.

Če imaš kakšno vprašanje ali dilemo, piši na: klavdija.kotnik@guest.arnes.si

V TEM TEDNU IMAMO SAMO TRI URE POUKA SLOVENŠČINE, KER JE V TOREK, 12.5. 2020, ŠPORTNI DAN!

1. URA

Kot je že knjižničarka v uvodu napisala, bomo v tem tednu obravnavali pesem Mileta Klopčiča: Mary se predstavi.

V uvodni uri večkrat po tiho ali na glas preberi pesem v berilu, tako da jo boš znal/a lepo recitirati, kajti 3. uro tega tedna nama boš moral/a poslati avdioposnetek svoje recitacije.

 V zvezek (pod književnost) zapiši avtorjevo ime in priimek ter naslov pesmi. Izpiši vse neznane besede iz pesmi in njihovo razlago poišči v berilu pod Male učenosti.

Pesem pisno obnovi v zvezek.

2. URA

Pesem še enkrat počasi preberi in pisno v zvezek odgovori na vprašanja, ki jih najdeš v berilu pod Pesem je tudi tvoja.

3. URA

RAZMISLI IN ODGOVORE NAPIŠI V ZVEZEK: :

- Katera čustva je pesem v tebi prebudila? Se ti zdi žalostna, otožna ali optimistična in zakaj?

 - Se družini, ki je odšla s trebuhom za kruhom, v Ameriki res godi bolje?

- Zakaj ima Marica spremenjeno ime? Se ti zdi to praktična rešitev? Marica postane Mary. V kaj bi se preimenovala npr. Špela ali Neža? Je tvoje ime mednarodno ali je tipično slovensko? Mednarodna imena so npr. Mari(j)a, Ana, Maks/Max, Peter, David, Mark …

VAŠA NALOGA V TEM TEDNU JE, DA POSNAMETE RECITACIJO PESMI Mary se predstavi in nama pošljete audioposnetek.

7.a - mirjam.lapanja1@guest.arnes.si

7.b - mail: mzmagaj@gmail.com

|  |
| --- |
| NE SPREGLEJ!!! |

V TOREK, 19. 5. 2020, BOSTE PISALI PISNI PREIZKUS ZNANJA. PREGLEJTE SI PREVERJANJE, KI STE GA PISALI IN PONOVITE KNJIŽEVNO ZNANJE (BAJKA, BASEN, PRIPOVEDKA, ROMANCA, LIRSKA PESEM, ČRTICA). PODROBNEJŠA NAVODILA BOSTE PREJELI NA VAŠE MAILE (ELEKTRONSKO POŠTO) V PONEDELJEK, 18. 5. 2020.

**8. razred** – **( 11. maj – 15. maj 2020) slovenščina**

Pozdravljen osmošolec/osmošolka!

Ta teden nas čakajo le tri ure slovenščine, a jih bomo kar dobro izkoristili. Kako?

1. dan: Preveril boš, kako obvladaš jezikovno in pravopisno znanje. Naloge prekopiraj v

 Word in jih rešene še DANES pošlji na:

 8.a: mirjam.lapanja1@guest.arnes.si

 8.b: mzmagaj@gmail.com